Στην **Μπελίζ** διεξάγονται **εκλογές** για κοινοβούλιο. 

Το δικαίωμα ψήφου έχουν όσες και όσοι είναι ηλικίας 18 ετών και άνω. Ο εκλογικός νόμος τροποποιήθηκε την τελευταία φορά το 1998.

Πρόσφατες εκλογές
-----------------

### 2020

Κύριο λήμμα: Γενικές εκλογές της Μπελίζ (2020)
Οι πιο πρόσφατες γενικές εκλογές διενεργήθηκαν τον Νοέμβριο του 2020.

Προηγούμενες εκλογές
--------------------

### 1974

Έναν χρόνο μετά τη μετονομασία της Βρετανικής Ονδούρας σε Μπελίζ, διενεργήθηκαν γενικές εκλογές στις 30 Οκτωβρίου 1974 και εκλέχθηκαν 18 μέλη στη Βουλής των Αντιπροσώπων. Το κυβερνών Ενωμένο Κόμμα του Λαού (PUP) κέρδισε τις περισσότερες (12) έδρες.

### 1979

Το κόμμα PUP κέρδισε και τις επόμενες εκλογές, που διεξήχθησαν στις 21 Νοεμβρίου 1979. Επί συνόλου 18 εδρών, οι 13 κερδήθηκαν από το PUP.

### 1984

Οι πρώτες εκλογές μετά την ανεξαρτησία της χώρας στις 14 Δεκεμβρίου 1984 έδωσαν τη νίκη στο Ενωμένο Δημοκρατικό Κόμμα (UDP) της αντιπολίτευσης. Το UDP κέρδισε τις 21 από τις συνολικά 28 έδρες της Βουλής και το ποσοστό συμμετοχής ήταν 75%. Πρωθυπουργός ορκίστηκε ο Μανουέλ Εσκιβέλ.

### 1989

Το οριακό αποτέλεσμα έκρινε τις εκλογές του 1989, που διενεργήθηκαν στις 4 Σεπτεμβρίου. Το PUP κέρδισε τις 15 από τις συνολικά 28 έδρες.

### 1993

Παρότι το Ενωμένο Κόμμα του Λαού κέρδισε τις περισσότερες ψήφους, νικητής των εκλογών στις 30 Ιουνίου 1993 ήταν ο συνασπισμός του Ενωμένου Δημοκρατικού Κόμματος–Εθνικής Συμμαχίας για τα Δικαιώματα των Κατοίκων της Μπελίζ. Συνακόλουθα, ο Μανουέλ Εσκιβέλ ανέλαβε πρωθυπουργός για 2η φορά στην ιστορία της χώρας.

### 1998

Στις βουλευτικές εκλογές που διεξήχθησαν στις 27 Αυγούστου 1998 το Ενωμένο Κόμμα του Λαού (PUP)
κατήγαγε μεγάλη νίκη, με 26 από τις συνολικά 29 έδρες και νέος πρωθυπουργός εξελέγη ο Σαΐντ Μούσα. Η συμμετοχή στις εκλογές ήταν η υψηλότερη από την ανεξαρτησία, με ποσοστό 90,1%.

### 2003

Οι πρόωρες εκλογές που διενεργήθηκαν στις 5 Μαρτίου 2003 κερδήθηκαν από το Ενωμένο Κόμμα του Λαού (PUP), το οποίο κέρδισε τις 22 από τις συνολικά 29 έδρες της βουλής.

### 2008

Στις βουλευτικές εκλογές στις 7 Φεβρουαρίου του 2008 το κόμμα που κυβερνούσε επί δέκα χρόνια του Σαΐντ Μούσα ηττήθηκε και νικητής αναδείχθηκε το Ενωμένο Δημοκρατικό Κόμμα του Ντιν Μπάροου, με 25 επί συνόλου 31 εδρών στο Κοινοβούλιο.

### 2012

Στις βουλευτικές εκλογές που διεξήχθησαν στις 7 Μαρτίου 2012, εξελέγησαν 31 βουλευτές. Ο πρωθυπουργός Ντιν Μπάροου και το Ενωμένο Δημοκρατικό Κόμμα (UDP) επανεξελέγησαν,ωστόσο έχασαν 8 έδρες από το αντιπολιτευόμενο Ενωμένο Κόμμα του Λαού (PUP. Στις παράλληλες τοπικές εκλογές, το UDP κέρδισε 6 δήμους, ενώ το PUP πήρε 3 δήμους.

**Βουλή των Αντιπροσώπων, 7 Μαρτίου 2012**

ε • σ | Κόμματα | Ψήφοι | % | Έδρες |
| --- | --- | --- | --- |
|  | Ενωμένο Δημοκρατικό Κόμμα | 64.976 | 50,37 | 17 |
|  | Ενωμένο Κόμμα του Λαού | 61.329 | 47,54 | 14 |
|  | Εθνικό Κόμμα του Λαού | 828 | 0,64 | — |
|  | Ανεξάρτητοι | 822 | 0,64 | — |
|  | Όραμα Εμπνευσμένο από το Λαό | 382 | 0,30 | — |
| **Σύνολο έγκυρα** | 128.999 | 100,00 | **31** |
| Άκυρα | 1.259 |  |
| Σύνολο ψήφων (συμμετοχή 73,16%) | 130.258 |
| Εγγεγραμμένοι | 178.054 |

### 2015

Κύριο λήμμα: Γενικές εκλογές στην Μπελίζ 2015

Δημοψηφίσματα
-------------

### 2008

Στο πρώτο δημοψήφισμα στην ιστορία της χώρας, οι ψηφοφόροι κλήθηκαν να εγκρίνουν ή να απορρίψουν την πρόταση να εκλέγεται η Γερουσία. Το δημοψήφισμα διεξήχθη ταυτόχρονα με τις γενικές εκλογές, στις 7 Φεβρουαρίου. Η ετυμηγορία των ψηφοφόρων ήταν υπέρ της πρότασης με 61,54% έναντι 36,6%.

**Συνταγματικό δημοψήφισμα, 7 Φεβρουαρίου 2008** 

ε • σ | Επιλογή | Ψήφοι | % |
| --- | --- | --- |
| Ναι | 45.057 | 61,54 |
| Όχι | 26.793 | 36,60 |
| **Σύνολο έγκυρων ψήφων** | 71.850 | 100,00 |
| Άκυρα | 1.363 |  |
| Σύνολο ψήφων (συμμετοχή 46,34%) | 73.213 |
| Εγγεγραμμένοι | 157.993 |

### 2019

Κύριο λήμμα: Δημοψήφισμα της Μπελίζε (2019)

Παραπομπές
----------

1. ↑  Διακοινοβουλευτική Ένωση
2. ↑  General Elections 1974 Αρχειοθετήθηκε 2018-05-13 στο Wayback Machine. Belize Elections and Boundaries Commission. (προσπελάστηκε στις 19 Νοεμβρίου 2014)
3. ↑  General Elections 1979 Αρχειοθετήθηκε 2018-05-13 στο Wayback Machine. Belize Elections and Boundaries Commission. (accessed 19 Νοεμβρίου 2014)
4. 1 2 3 4  Nohlen, D (2005) *Elections in the Americas: A data handbook, Volume I*, p104 (ISBN 978-0-19-928357-6)
5. ↑  Unofficial election results of twenty-nine constituencies, Channel 5 Belize, 28 Αυγούστου 1998. (accessed 5 Οκτωβρίου 2014)
6. ↑  «Archived copy». Αρχειοθετήθηκε από το πρωτότυπο στις 27 Απριλίου 2007. Ανακτήθηκε στις 20 Απριλίου 2007.
7. ↑  "Belize's opposition party wins landslide in congressional elections", Associated Press (*International Herald Tribune*), 9 Φεβρουαρίου 2008
8. ↑  Hughes, Krista (2012-03-08), *Belize steps closer to bond talks with ruling party win*, Reuters, ανακτήθηκε στις 2016-01-05
9. ↑  Britell, Alexander (2012-03-08), «Belize’s UDP Wins Narrow Re-election; Opposition Gains Eight Seats», *Caribbean Journal*,